Source: https://mainnews.ro/o-asociatie-de-magistrati-cere-csm-amanarea-validarii-adinei-florea/
Timestamp: 2020-02-28 04:48:48+00:00
Document Index: 33296453

Matched Legal Cases: ['CSM ', 'CSM ', 'CSM ', 'articolul 19', 'ICCJ ', 'CSM ', 'CSM ']

O asociație de magistrați cere CSM amânarea validării Adinei Florea
O asociație de magistrați cere CSM amânarea validării Adinei Florea la șefia SIIJ până la pronunțarea CJUE
By Madalina Balaceanu , in Justitie Stirile zilei , at 17 septembrie 2019 Etichete: Adina Florea, AMASP, cjue, CSM, SIIJ
Asociația „Mișcarea pentru Apărarea Statutului Procurorilor” (AMASP) solicită, prin intermediul unui comunicat de presă, Consiliului Superior al Magistraturii să amâne votul programat marți pentru validarea rezultatelor concursului pentru numirea Adinei Florea ca procuror-șef al Secției pentru investigarea infracțiunilor din justiție (SIIJ), până când Curtea de Justiție a Uniunii Europene (CJUE) pronunță o decizie în dosarul în care verifică legalitatea înființării secției.
„Având în vedere ordinea de zi din data de 17 septembrie 2019, publicată pe site-ul Consiliului Superior al Magistraturii, conform căreia se dorește validarea rezultatelor concursului pentru numirea procurorilor cu funcții de execuție din cadrul Secției pentru investigarea infracțiunilor din justiție, desfășurat în perioada 11 aprilie -15 iunie 209 și numirea în funcție a candidaților admiși precum și validarea rezultatelor concursului pentru numirea procurorului șef al Secției pentru investigarea infracțiunilor din justiție, organizat în perioada 15 mai – 18 iunie 2019 și numirea candidatului admis în funcția de procuror șef al Secției pentru investigarea infracțiunilor din justiție, vă solicităm amânarea discutării acestor puncte de pe ordinea de zi până în momentul pronunțării unei hotărâri în cauzele conexate C-83/19, C-127/19 şi C-195/19 aflate în fața Curții de Justiție a Uniunii Europene și care vizează tocmai conformitatea înființării acestei structuri de parchet cu standardele dreptului UE”, se arată în comunicatul AMASP.
Citeste si: Asociații ale magistraților, după raportul MCV: Toți cei responsabili să își asume eșecul/Independenţa justiţiei şi statutul magistraţilor sunt puse la îndoială
AMASP reamintește membrilor CSM că o parte din întrebările preliminare adresate CJUE vizează existența și funcționarea Secției speciale.
„În acest sens reamintim membrilor Consiliului Superior al Magistraturii că o parte dintre întrebările preliminare adresate CJUE vizează existența și funcționare SIIJ, respectiv dacă art 2 din Tratatul privind Uniunea Europeană, în special necesitatea respectării valorilor statului de drept, se opun unei legislații prin care este înființată și organizată Secția pentru Investigarea Infracțiunilor din Justiție, în cadrul Parchetului de pe lângă Înalta Curte de Casație și Justiție, prin posibilitatea exercitării, în mod indirect, a unor presiuni asupra magistraților și dacă principiul independenței judecătorilor, consacrat de articolul 19 alin. (1) al doilea paragraph din TUE și de art. 47 din Carta drepturilor fundamentale a Uniunii Europene se opune înființării Secției pentru investigarea infracțiunilor din justiție din cadrul PICCJ raportat la modalitatea de numire/revocare din funcție a procurorilor care fac parte din această secție, modalitatea de exercitare a activității în cadrul ei, modul în care este stabilită competența în corelație cu numărul redus de posturi al acestei secții.
Arătăm faptul că anterior înregistrării acestor cauze opiniile organismelor internationale, spre exemplu Raportul ad hoc privind România (Greco-AdhocRep(2018)2) din 23.03.2018, Raportul de follow-up referitor la Raportul Ad hoc privind România (Greco-AdhocRep(2019)1) din 21.06.2019, opinia preliminară nr. 924/2018 a Comisiei de la Veneția din data de 13.07.2018, au fost în sensul desființării SIIJ și sublinierii caracterului de anomalie a unei astfel de structuri în cadrul sistemului judiciar”, se mai arată în sursa citată.
AMASP: Solicităm membrilor CSM, în mod individual, să nu participe la o astfel de dezbatere
De asemenea, AMASP a precizat că, în cazul în care conducerea CSM nu dorește programarea discutării acestor subiecte, le solicită membrilor CSM să nu participe la ședință.
„Având în vedere că în cauzele conexate Consiliului Superior al Magistraturii i s-a solicitat prezentarea de observații și faptul că, din datele apărute în mass-media, reiese că cel puțin observațiile depuse de Comisia Europeană sunt în sensul unei încălcări a dreptului UE prin crearea și operaționalizarea SIIJ considerăm că o discuție privind conducerea acestei instituții și structura sa de personal, la acest moment, nu este oportună și poate constitui un obstacol suplimentar în punerea în acord a cadrului national cu o decizie care ar constata încălcarea dreptului european.
În cazul în care conducerea Consiliului Superior al Magistraturii nu dorește prorogarea discutării punctelor 2 și 3 de pe ordinea de zi solicităm membrilor CSM, în mod individual, să nu participe la o astfel de dezbatere având în vedere principiul supremației dreptului european și rolului lor de garant al statului de drept și al independenței justiției”, a conchis Asociația „Mișcarea pentru Apărarea Statutului Procurorilor”.
Orban vorbește despre greutățile preluării guvernării: În fiecare zi descoperim noi bombe și noi găuri în buget
Premierul României, Ludovic Orban, susține că noul guvern se confruntă cu dificultăți în preluarea puterii, descoperind zilnic „noi bombe” și…
Ambasada Olandei, despre crima din Dâmbovița: Poliţia şi autorităţile judiciare din ambele ţări sunt în contact direct
Ambasada Olandei la București a postat, luni, un mesaj pe Facebook prin care anunță că autorităților olandeze sunt pregătite să…
Ion Iliescu, reacție după anularea concertului „30 de ani de libertate”: Eu am fost total împotriva lui
Ion Iliescu face o serie de precizări după ce a aflat că evenimentul intitulat „30 de ani de libertate” nu…